জেরি এডামস

জেরার্ড জেরি এডামস (ইংরেজি: Gerard Gerry Adams; জন্ম: ৬ অক্টোবর, ১৯৪৮) উত্তর আয়ারল্যান্ডের বেলফাস্টে জন্মগ্রহণকারী আইরিশ রাজনীতিবিদ। তিনি শিন ফেইন নামীয় রাজনৈতিক দলের বর্তমান সভাপতি। দলটি উত্তর আয়ারল্যান্ডকে আয়ারল্যান্ড প্রজাতন্ত্রের সাথে সংযুক্তির লক্ষ্যে আন্দোলন করছে। তিনি বেলফাস্টের উত্তর আয়ারল্যান্ডের আইনসভা ও বেলফাস্ট ওয়েস্ট থেকে নির্বাচিত সংসদ সদস্য হিসেবে ব্রিটিশ কমন্স সভায় প্রতিনিধিত্ব করছেন। কিন্তু তিনি সংসদে যান না। কারণ তিনি মনে করেন, ব্রিটেনের উত্তর আয়ারল্যান্ডের উপর নিয়ন্ত্রণ ভার গ্রহণ করার অধিকার নেই। জেরি এডামস পশ্চিম বেলফাস্টে জন্মগ্রহণ করেন। তার চার ভাই এবং পাঁচ বোন রয়েছে। তার পিতা-মাতা জেরি এডামস, সিনিয়র এবং অ্যানি হান্নাওয়ে রিপাবলিকান ছিলেন। তার চাচা ডোমিনিক এডামস ১৯৪০ এর দশকের মধ্যভাগে আইআরএ'র উচ্চ পর্যায়ের নেতা ছিলেন; তবে অনেকেই মনে করেন তিনি প্রধান ছিলেন। মা অ্যানি হান্নাওয়ে আইআরএ'এর নারী শাখা 'কুমান না এমবানের' সদস্য ছিলেন। আইরিশ রিপাবলিকান মুভমেন্ট বা প্রাদেশিক আন্দোলনের মুখপাত্র হিসেবে কাজ করছেন জেরি এডামস। এ আন্দোলনের সাথে শিন ফেইন এবং আইআরএ জড়িত রয়েছে। তন্মধ্যে আইআরএ'কে যুক্তরাজ্য সরকার এবং আয়ারল্যান্ড প্রজতান্ত্র অবৈধ দল হিসেবে ঘোষণা করেছে। কারণ আইআরএ একটি সন্ত্রাসবাদী দল হিসেবে আখ্যায়িত। এডামসকে যুক্তরাজ্যের বিপক্ষে যুদ্ধে আইআরএ'এর মদদদাতা হিসেবে মনে করা হয়। ১৯৮০-এর দশকের শেষার্ধে এডামস খুবই গুরুত্বপূর্ণ ব্যক্তি হিসেবে উত্তর আয়ারল্যান্ডের শান্তি প্রক্রিয়ায় জড়িত আছেন। সোশ্যাল ডেমোক্রেটিক এন্ড লেবার পার্টি'র প্রধান জন হিউমের সাথে তার প্রথম স্বাক্ষাতের মাধ্যমে এ গুরুত্ব অর্জন। এরপর তিনি আইরিশ এবং ব্রিটিশ সরকারসহ অন্যান্যদের সাথে যোগাযোগ রক্ষা করেন। ১৯৯৫ সালে আইআরএ যুদ্ধ বন্ধ রাখে। পরবর্তীকালে ২০০৫ সালে আইআরএ ঘোষণা করে যে যুদ্ধ শেষ হয়ে গেছে। জেরি এডামস বারবারই বলে আসছেন যে তিনি কখনো প্রভিশনাল আইরিশ রিপাবলিকান আর্মি বা আইআরএ’র সাথে সম্পৃক্ত ছিলেন না কিংবা এর সদস্য নন। কিন্তু এড মোলোনি, পিটার টেলর, মার্ক আরবান প্রমূখ লেখক এবং ইতিহাসবিদ রিচার্ড ইংলিশ - সকলেই একবাক্যে ১৯৭০ এর দশক থেকে আইআরএ নেতৃত্বের সাথে এডামসের ঘনিষ্ঠ যোগাযোগের কথা বলেছেন। কিন্তু এডামস এড মোলোনি'র বক্তব্যকে অস্বীকার করেছেন ও তাদেরকে 'ঈর্ষাপরায়ণ' বলেছেন। ২৯ সেপ্টেম্বর, ২০১২ সালে মধ্য-ডানপন্থী ফাইন গেইল রাজনৈতিক দলের নৈশভোজনে তাওসচি এন্ডা কেনি এডামসকে শুধুমাত্র আইআরএ সদস্য বলেই ক্ষান্ত হননি; বরং আর্মি কাউন্সিলের সদস্য হিসেবেও উল্লেখ করেন। তিনি এডামসকে 'অবশ্যই তা সত্য' বলে ঘোষণা দেয়ার আহ্বান জানান। "World Politics Review | Sinn Fein's Adams on 'Peace Mission' to Middle East"। Worldpoliticsreview.com। ২০০৭-১০-৩১ তারিখে মূল থেকে আর্কাইভ করা। সংগ্রহের তারিখ ২০০৮-১০-৩১।  "Newshound: Daily Northern Ireland news catalog — Irish News article"। Nuzhound.com। ২০১৭-০৩-১৮ তারিখে মূল থেকে আর্কাইভ করা। সংগ্রহের তারিখ ২০০৮-১০-৩১।  J. Bowyer Bell The Secret Army: The IRA 1916-1970 (Irish Academy Press) আইএসবিএন ১-৮৫৩৭১-৮১৩-০ Rosie Cowan (১ অক্টোবর ২০০২)। "Adams denies IRA links as book calls him a genius"। London: The Guardian। সংগ্রহের তারিখ ২০০৭-০৩-২২।  Moloney, Ed (২০০২)। A Secret History of the IRA। Penguin Books। পৃষ্ঠা 140। আইএসবিএন 978-0-14-101041-0।  Taylor, Peter (১৯৯৭)। Provos The IRA & Sinn Féin। Bloomsbury Publishing। পৃষ্ঠা 140। আইএসবিএন 978-0-7475-3818-9।  English, Richard (২০০৩)। Armed Struggle: The History of the IRA। Pan Books। পৃষ্ঠা 110। আইএসবিএন 978-0-330-49388-8।  Urban, Mark (১৯৯৩)। Big Boys' Rules: SAS and the Secret Struggle Against the IRA। Faber and Faber। পৃষ্ঠা 26। আইএসবিএন 978-0-571-16809-5।  Adams denies IRA book allegations. BBC News. 12 September 2002 [১] The Irish Independent, September 30, 2012 Column archive at The Guardian Gerry Adams Sinn Féin profile Gerry Adams TD Louth election candidate ইন্টারনেট মুভি ডেটাবেজে জেরি এডামস (ইংরেজি) গ্রন্থাগারে জেরি এডামস সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Gerry Adams Man Of War and Man Of Peace? Anthony McIntyre, The Blanket, 28 April 2004 Interview with Gerry Adams February 2006 Gerry Adams Profile at New Statesman